CELEX: 62015CN0657
Language: bg
Date: 2015-12-07 00:00:00
Title: Дело C-657/15 P: Жалба, подадена на 7 декември 2015 г. от Viasat Broadcasting UK Ltd срещу решението, постановено от Общия съд (осми състав) на 24 септември 2015 г. по дело T-674/11, TV2/Danmark/Европейска комисия

15.2.2016   
            
            
               BG
            
            
               Официален вестник на Европейския съюз
            
            
               C 59/8
            
         Жалба, подадена на 7 декември 2015 г. от Viasat Broadcasting UK Ltd срещу решението, постановено от Общия съд (осми състав) на 24 септември 2015 г. по дело T-674/11, TV2/Danmark/Европейска комисия
   (Дело C-657/15 P)
   (2016/C 059/07)
   Език на производството: датски
   
      Страни
   
   
      Жалбоподател: Viasat Broadcasting UK Ltd (представители: M. Honoré и S. Kalsmose-Hjelmborg, advokater)
   
      Други страни в производството: TV2 Danmark A/S, Европейска комисия, Кралство Дания
   
      Искания на жалбоподателя
   
   
               —
            
            
               Да се отмени точка 1 от диспозитива на решението на Общия съд от 24 септември 2015 г. по дело T-674/11, TV2/Danmark/Комисия (първо искане), и
            
         
               —
            
            
               Да се отмени решението на Общия съд от 24 септември 2015 г. по дело T-674/11, TV2/Danmark/Комисия в частта му, в която Общият съд приема третата част от първото основание на жалбоподателя в първоинстанционното производство (второ искане), и
            
         
               —
            
            
               Да се реши в полза на Комисията по жалбата за отмяна, подадена от TV2 и Кралство Дания, и
            
         
               —
            
            
               Да се осъдят TV2/Danmark и Кралство Дания — жалбоподатели в първоинстанционното производство, да заплатят съдебните разноски на Viasat.
            
         
      Основания и основни доводи
   
   Във връзка с първото основание, според Viasat Общият съд неправилно е приел, че Комисията е допуснала грешка, като е приела, че рекламните приходи на TV2 Reklame A/S за 1995 г. и 1996 г. представляват държавна помощ.
   Viasat твърди също, че рекламните приходи за 1995 г. и 1996 г. включват прехвърляне на държавни ресурси, тъй като рекламните приходи са събирани чрез дружеството TV2 Reklame A/S и фонд TV2, които са под контрола на държавата. Освен това, действителното използване на средствата се е решавало от министъра на културата (Kulturministeren) и от Парламентарната комисия по финанси (Folketingets Finansudvalg). Общият съд неправилно е приел също, че TV2 е имало законно право на средствата във фонд TV2 или на част от тях.
   Във връзка с второто основание, Viasat поддържа, че Общият съд е допуснал грешка, като е уважил твърдението на жалбоподателя в първоинстанционното производство, че по делото е било изпълнено второто условие Altmark (точки 88 — 111). Viasat отбелязва, че в решението си Общият съд разглежда само тълкуването на спорното решение, което Комисията, според Общия съд, трябва да представи в писменото си становище пред Общия съд, без да разглежда изложението на мотивите в спорното решение. Нищо в точки 114 — 116 от спорното решение не показва, че второто условие Altmark включва изискване за ефективност от страна на получателя на компенсацията.
   Общият съд следователно е трябвало да се произнесе по въпроса дали Комисията е можела основателно да изисква, във връзка с второто условие Altmark, че трябва да има предвидимост не само по отношение на бъдещите рекламни приходи на TV2 (тоест приходите), но и на разходите във връзка с изчисляването на компенсацията.
   Viasat изтъква, че изискването на Комисията за достатъчна степен на прозрачност във връзка с разходите е логично и необходимо следствие от широката свобода на доставчика на обществени услуги в секторите на радиото и телевизията: вж. по-специално точка 214 от решение BUPA/Комисия, T-289/03, EU:T:2008:29.
   Нуждата от прозрачност по отношение на разходите е от значение и във връзка с другите критерии Altmark: вж. решение на Общия съд по дело Viasat/Комисия, T-125/12, EU:T:2015:687, т. 80 — 83.